Dit is heel ironies ná verskeie sukkelseisoene die Bulle se lot: Hulle speel vir die eerste keer in 11 jaar gasheer vir ’n Curriebeker-eindstryd en daar word weens Covid-19-beperkings geen toeskouers toegelaat nie.
Die BBM sou ook die afgelope naweek ’n lekker finansiële inspuiting gekry het toe die halfeindstryd teen die Leeus op Loftus Versfeld beslis is.
“As jy agt maande terug vir mense vertel het die Bulle speel Saterdag in die eindstryd, sou min jou geglo het.
’n Oud-kaptein van die voormalige Noord-Transvaal, Thys Lourens, spot die Bulle het in die vorige millennium laas in ’n eindstryd op Loftus gespeel.
“Ek het in daardie jare in goeie spanne gespeel en jy het maar ’n mate van geluk ook nodig. Jy moet die druk, wat uniek is in ’n eindstryd, die beste kan hanteer.”
Lourens sê dit is ’n vreemde gedagte dat daar geen toeskouers by ’n Curriebeker-eindstryd toegelaat word nie.
“Jong, en ek sê dit heeltemal tong in die kies, die Bulle is darem gewoond daaraan om in ’n leë Loftus te speel.